CELEX: C2005/082/51
Language: et
Date: 2005-04-02 00:00:00
Title: Kohtuasi C-83/05: Eelotsusetaotlus, mille esitas Amtsgericht Freiburg 14. jaanuari 2005. aasta määrusega rahatrahvi määramist käsitlevas kohtuasjas Bernd Voigt versus Bußgeldbescheid des Regierungspräsidiums Karlsruhe-Bretten

2.4.2005   
            
            
               ET
            
            
               Euroopa Liidu Teataja
            
            
               C 82/25
            
         Eelotsusetaotlus, mille esitas Amtsgericht Freiburg 14. jaanuari 2005. aasta määrusega rahatrahvi määramist käsitlevas kohtuasjas Bernd Voigt versus Bußgeldbescheid des Regierungspräsidiums Karlsruhe-Bretten
   (Kohtuasi C-83/05)
   (2005/C 82/51)
   Kohtumenetluse keel: saksa
   Euroopa Ühenduste Kohus on saanud Amtsgericht Freiburg'i 14. jaanuari 2005. aasta määrusega esitatud eelotsusetaotluse rahatrahvi määramist käsitlevas kohtuasjas Bernd Voigt v. Bußgeldbescheid des Regierungspräsidiums Karlsruhe-Bretten, mis saabus kohtukantseleisse 18. veebruaril 2005.
   Amtsgericht Freiburg küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 6. veebruari 1970. aasta direktiivi 70/156/EMÜ, (1) nõukogu 18. juuni 1992. aasta direktiivi 92/53/EMÜ (2) sõnastuses, mis on saksa õigusesse üle võetud 9. detsembri 1994. aasta määrusega EG-TypV, (9.12.1994. aasta määrus mootorsõidukite ja nende osade ühenduse tüübikinnituse kohta, viimati muudetud 7.2.2004.aastal), tuleb tõlgendada selliselt, et mootorsõiduki juht, kelle sõiduk on ühenduse tüübikinnitusmenetluse alusel antud tüübikinnitustunnistuse kohaselt registreeritud kui sõiduauto, on õigustatud võtma sõiduki liikluses kasutusele kui kinnitatud tüüpi mootorsõiduki ja eelkõige, kas asjaomase mootorsõiduki juht peab järgima sõiduautodele kehtestatud kiirusepiiranguid?
            
         
               2.
            
            
               Kas liikluseeskirjade rikkumiste üle järelevalvet teostavad ametiasutused võivad ühenduse tüübikinnituse alusel Kraftfahrt-Bundesamt'i (saksa tüübikinnitusasutus) väljaantavaid tüübikinnitusi ja nendele ühenduse tüübikinnitustele tuginevate saksa mootorsõidukeid registreerivate asutuste poolt sõidukite registreerimisi tunnistada sõidukitüübi määramisel ebaoluliseks, juhul kui asi puudutab sellist tüüpi mootorsõiduki juhi kiirusepiirangutest kinnipidamise tuvastamist?
            
         
      (1)  EÜT L 42, lk 1.
   
      (2)  Nõukogu 18. juuni 1992. aasta direktiiv 92/53/EMÜ, millega muudetakse nõukogu 6. veebruari 1970. aasta direktiivi 70/156/EMÜ liikmesriikide mootorsõidukite ja nende haagiste tüübikinnitusega seotud õigusaktide ühtlustamise kohta.